stanford-oval/wikipedia huggingface dataset:
วัฒนธรรมลาแตน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วัฒนธรรมลาแตน
Excellent and detailed summary of excavations and interpretations เก็บถาวร 2008-11-08 ที่ เวย์แบ็กแมชชีน (in German)
La Tène site เก็บถาวร 2009-02-07 ที่ เวย์แบ็กแมชชีน: brief text, illustrations (in French)
Images from World History: Iron Age Western Europe เก็บถาวร 2002-10-08 ที่ Library of Congress Web Archives
Charles Bergengren, Cleveland Institute of Art, 1999: เก็บถาวร 2016-02-05 ที่ เวย์แบ็กแมชชีน illustrations of La Tène artifacts
Otto Hermann Frey, "A new approach to early Celtic art" เก็บถาวร 2007-12-03 ที่ เวย์แบ็กแมชชีน. Setting the Glauberg finds in context of shifting iconography.
Images from the Logan Museum of Anthropology at Beloit College
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ 
กระจกจากศตวรรษที่ 1 ก่อนคริสต์ศักราชที่พบที่เดสบะระ, นอร์ทแทมป์ตันเชอร์ที่เป็นลวดลายขมวดก้นหอยและทรัมเป็ต
วัฒนธรรมหงชาน

| --- | --- |

ชื่อภาษาท้องถิ่น: 红山文化
ภูมิภาค: มองโกเลียใน และ เหลียวหนิง , ประเทศจีน
สมัย: ยุคหินใหม่
ช่วงเวลา: 4,700 ถึง 2,900 ปีก่อนคริสตกาล
ก่อนหน้า: วัฒนธรรม Xinglongwa (6,200 – 5,400 ปีก่อนคริสตกาล) วัฒนธรรม Xinle (5,300 – 4,800 ปีก่อนคริสตกาล) วัฒนธรรม Zhaobaogou (5,400 – 4,500 ปีก่อนคริสตกาล)
ถัดไป: ยุคสำริด
มังกรหยก ขดเป็นวงรูปตัว C ของวัฒนธรรมหงซาน
วัฒนธรรมหงชาน (จีนตัวย่อ: 红山文化; จีนตัวเต็ม: 紅山文化; พินอิน: Hóngshān wénhuà, อังกฤษ: Hongshan culture) เป็นวัฒนธรรมยุคหินใหม่ ในลุ่มแม่น้ำเหลียว แหล่งโบราณคดีหงชานพบในพื้นที่ที่ทอดยาวจาก มองโกเลียใน ถึง เหลียวหนิง และมีช่วงอายุตั้งแต่ 4,700 ถึง 2,900 ปีก่อนคริสตกาล
วัฒนธรรมนี้ตั้งชื่อตามหงชานโฮ่ว ( จีนตัวย่อ: 红山后; จีนตัวเต็ม: 紅山後; พินอิน: Hóngshān hòu) ซึ่งเป็นแหล่งโบราณคดีที่อยู่ในเขตหงชาน ฉือเฟิง แหล่งโบราณคดีหงชานโฮ่วถูกค้นพบโดย Torii Ryūzō นักโบราณคดีชาวญี่ปุ่นในปี 1908 และถูกขุดสำรวจขนานใหญ่ในปี 1935 โดย Kōsaku Hamada และ Mizuno Seiichi
บริบททางประวัติศาสตร์

ในภาคตะวันออกเฉียงเหนือของจีนก่อนหน้าวัฒนธรรมหงชาน คือ วัฒนธรรมซิงหลงวา (兴隆洼; 6,200 – 5,400 ปีก่อนคริสตกาล) วัฒนธรรมซินเล่อ (新乐文化; 5,300 – 4,800 ปีก่อนคริสตกาล) วัฒนธรรมเจ้าเป่าโกว (赵宝沟文化; 5,400 – 4,500 ปีก่อนคริสตกาล) ทั้งนี้วัฒนธรรมหงชานอาจร่วมสมัยกับซินเล่อ และที่เกิดหลังจากนั้นเล็กน้อย
วัฒนธรรมหย่างเฉาที่กินอาณาบริเวณขนาดใหญ่ อยู่ร่วมสมัยกับวัฒนธรรมหงชาน (ดูแผนที่) วัฒนธรรมทั้งสองนี้มีปฏิสัมพันธ์ซึ่งกันและกัน
พันธุศาสตร์และเอกลักษณ์ชาติพันธุ์

การศึกษาโดย Yinqiu Cui et al. ในปีพ.ศ. 2556 พบว่าร้อยละ 63 ของกลุ่มตัวอย่างพันธุศาสตร์ที่คละกันจากแหล่งโบราณคดีต่าง ๆ ของวัฒนธรรมหงชาน ถูกระบุเป็นพันธุกรรมแบบ subclade N1 (xN1a, N1c) ของ กลุ่ม haplogroup N-M231 (แฮ็ปโลกรุ๊ป N - พันธุกรรมเด่นที่พบในมนุษย์จากการถ่ายทอดผ่านทางฝ่ายชาย ส่วนมากใช้ชีวิตในแถบยูเรเชียตอนเหนือ) จากการคำนวณ N (ค่าบ่งชี้หลักของพันธุกรรมแฮ็ปโลกรุ๊ป N) สูงถึงร้อยละ 89 ซึ่งโดดเด่นออกจากชาติพันธุ์อื่น ๆ ในภูมิภาคเอเชียตะวันออกในช่วงยุคหินใหม่ และพบว่าอัตราส่วน N จะค่อย ๆ ลดลงเมื่อเวลาผ่านไป ปัจจุบันมนุษย์ที่มีพันธุกรรม แฮ็ปโลกรุ๊ป N นี้พบมากที่สุดในฟินแลนด์ รัฐบอลติก และในกลุ่มชาติพันธุ์ทางเหนือของไซบีเรียเช่น ยาคุทส์ (Yakuts)
กลุ่มพันธุกรรมอื่น ๆ ที่ถูกระบุในการศึกษา ได้แก่ C และ O2a (O2a2) ซึ่งทั้งสองกลุ่มพันธุกรรมนี้มีอิทธิพลเหนือประชากรในปัจจุบัน
รายงานการศึกษาปี 2563 โดยเนลสันและคณะ  พยายามเชื่อมโยงวัฒนธรรมหงชาน กับบริบททางภาษา "Transeurasian" (ดู ถาษา Altaic )
โบราณวัตถุ

ศิลปวัตถุของวัฒนธรรมหงชานที่ถูกฝังใต้ดินที่เป็นที่รู้จักมากที่สุด ได้แก่ ศิลปกรรมงานแกะหยก โดยเฉพาะที่เป็นที่รู้จักกว้างขวางในเรื่อง หินหยกรูป มังกรหมู (หรือ ทารกมังกร) นอกจากนี้ยังพบตุ๊กตาดินเผา รูปตุ๊กดาหญิงตั้งครรภ์ทั่วพื้นที่วัฒนธรรมหงซาน ยังมีการขุดพบแหวนทองแดงขนาดเล็กด้วย [ต้องการอ้างอิง]
จี้ หยก รูปคล้าย กีบ วัฒนธรรมหงชานใน เหลียวหนิง ที่ พิพิธภัณฑ์แห่งชาติจีน ปักกิ่ง
เครื่องประดับหยกรูปสัตว์ วัฒนธรรมหงชาน, Niuheliang Lingyuan เหลียวหนิง ปี 2546 ที่พิพิธภัณฑ์แห่งชาติจีน ปักกิ่ง
หยกประดับเป็นรูป เมฆแขวน ขนาดประมาณ 20 ซม. วัฒนธรรมหงซาน ที่พิพิธภัณฑ์แห่งชาติจีน
เครื่องประดับหยกในรูปแบบของ ปี้ (璧, Bì) สามแผ่น ใน Niuheliang, หลิงหยวน เหลียวหนิง ปี 2545 พิพิธภัณฑ์แห่งชาติจีน
จี้ รูปมังกรหมู หรือ ตัวอ่อนมังกร วัฒนธรรมหงซานเหลียวหนิง ขนาด 15.3 ซม. อายุประมาณ 4700-3,000 ปีก่อนคริสตกาล Musée Guimet.
หุ่นดินเผาผู้หญิง หรือ หญิงมีครรภ์ อายุ 3500 ปีก่อนคริสตกาล สูง 7.8 ซม. ค้นพบที่ เหลียวหนิง ปี 2525 วัฒนธรรมหงซาน พิพิธภัณฑ์แห่งชาติจีน
มังกรหมู จัดแสดงใน บริติชมิวเซียม
ศาสนา

แหล่งโบราณคดีที่ Niuheliang เป็นสถานที่ประกอบศาสนพิธีที่เป็นเอกลักษณ์ซึ่งเกี่ยวข้องกับวัฒนธรรมหงชาน นักสำรวจโบราณคดีได้ค้นพบวิหารใต้ดินขนาดใหญ่ใน Niuheliang ซึ่งสำรวจพบ แท่นบูชา และ สถูปกองหิน นักโบราณคดีตั้งชื่อว่า วิหารเทพธิดา เนื่องจากมีการค้นพบดินปั้นรูปศีรษะของหญิงที่มีดวงตาฝังประดับด้วย หยก โครงสร้างวิหารนี้ เป็นแบบวิหารใต้ดินซึ่งลึก 1 เมตร ประกอบขึ้นด้วยแท่นหินและผนังเที่มีภาพวาดจิตรกรรมฝาผนัง
โบราณวัตถุที่ตั้งอยู่ภายใน วิหารเทพธิดา คือ ประติมากรรมดินที่มีขนาดใหญ่ถึงสามเท่าของขนาดมนุษย์จริง รูปแกะสลักที่มีขนาดใหญ่มากนี้สันนิษฐานว่าอาจเป็นรูปเคารพของ เทพ ซึ่งไม่ได้ปรากฏในศาสนา และ วัฒนธรรมจีน อื่น ๆ
การมีอยู่ของเครือข่ายการค้าที่ซับซ้อนและอนุสรณ์สถาน(ทางศาสนา) เช่น เนินสุสาน [ต้องการอ้างอิง]   และ วิหารเทพธิดา อาจบ่งชี้ถึงนัยยะของการดำรงอยู่ของ "อาณาจักร" ในชุมชน ก่อนประวัติศาสตร์ เหล่านี้
นอกจากนี้ยังมีการค้นพบ เครื่องปั้นดินเผา เขียนสีภายในวิหา  และขุดพบสุสานในบริเวณใกล้เคียงกว่า 60 แห่ง ทั้งหมดสร้างด้วยหินและปิดทับด้วยกองหินซึ่งมักรวมถึงสศิลปวัตถุจากหยกด้วย สถูปกองหิน สองกองถูกค้นพบบนยอดเนินสองแห่งที่อยู่ใกล้ ๆ โดยมีกลุ่มหลุมฝังศพทรงกลมหรือสี่เหลี่ยมจัตุรัสซึ่งทำจากหินปูนซ้อนกันเป็นชั้น ๆ  ด้านในมีการฝ้งรูปแกะสลักของ มังกร และ เต่า
มีการสันนิษฐานว่า อาจเริ่มมีการพลีกรรมทางศาสนาในวัฒนธรรมหงชาน
ฮวงจุ้ย

ตามข้อสันนิษฐานด้วยหลักฐานที่เกี่ยวข้องกับคติเรื่อง ฮวงจุ้ย ในยุคแรก ๆ นอกจากที่พบในแหล่ง วัฒนธรรมหย่างเฉา แล้ว ยังพบในแหล่งวัฒนธรรมหงชานอีกด้วย การปรากฏขึ้นของทั้งรูปทรงกลมและสี่เหลี่ยมที่อนุสรณ์สถานทางศาสนา แสดงให้เห็นถึงการปรากฏตัวของจักรวาลแบบ gaitian ("สวรรค์ทรงกลม, โลกสี่เหลี่ยม")
ฮวงจุ้ยในยุคแรกอาศัยดาราศาสตร์เพื่อค้นหาความสัมพันธ์ระหว่างมนุษย์กับจักรวาล
พัฒนาการของอารยธรรมจีน

นักโบราณคดีจีนบางคน เช่น กัวต้าชุน มองว่าวัฒนธรรมหงชานเป็นขั้นสำคัญของพัฒนาการของอารยธรรมจีนยุคแรก  ไม่ว่าความสัมพันธ์ทางภาษาของผู้คนในสมัยโบราณนั้นจะเป็นอย่างไร แต่เชื่อกันว่าวัฒนธรรมหงชานมีอิทธิพลอย่างมากต่อการพัฒนาอารยธรรมจีนในยุคแรก ๆ  และยังมีส่วนในการพัฒนาการตั้งถิ่นฐานบนคาบสมุทรเกาหลีในสมัยโบราณ
ดูเพิ่ม

รายชื่อวัฒนธรรมยุคหินใหม่ของจีน
ยุคสำริด
เรือเครื่องปั้นดินเผาทรงกระบอกทาสีวัฒนธรรมหงชาน (ราว 4700–2900 ปีก่อนคริสตกาล) เหลียวหนิงปี 1988 พิพิธภัณฑ์แห่งชาติจีน ปักกิ่ง
แผนที่วัฒนธรรมยุคกลางในประเทศจีน วัฒนธรรมหงซาน คือบริเวณหมายเลข 1 บนแผนที่
วันประกาศอิสรภาพ (สหรัฐ)

การแสดงดอกไม้ไฟที่อนุสาวรีย์วอชิงตันเมื่อปี ค.ศ. 1986
วันประกาศอิสรภาพ (อังกฤษ: Independence Day) เป็นวันชาติและวันหยุดทางการในสหรัฐอเมริกาเพื่อรำลึกถึงการประกาศอิสรภาพของสหรัฐอเมริกาเมื่อวันที่ 4 กรกฎาคม ค.ศ. 1776 ซึ่งมีใจความว่า สิบสามอาณานิคม ซึ่งในเวลานั้นกำลังทำสงครามอยู่กับราชอาณาจักรบริเตนใหญ่เป็นรัฐเอกราชแล้ว และดังนั้น ไม่ถือว่าเป็นส่วนหนึ่งของจักรวรรดิอังกฤษอีกต่อไป คำประกาศอิสรภาพส่วนใหญ่เขียนขึ้นโดยโทมัส เจฟเฟอร์สัน อธิบายอย่างเป็นทางการว่าเหตุใดสภาจึงลงมติเมื่อวันที่ 2 กรกฎาคม เพื่อประกาศอิสรภาพจากบริเตนใหญ่ ราวหนึ่งปีหลังจากการปะทุของสงครามปฏิวัติอเมริกัน วันเกิดของสหรัฐอเมริกา หรือวันประกาศเอกราช มีการเฉลิมฉลองขึ้นเมื่อวันที่ 4 กรกฎาคม ซึ่งตรงกับวันครบรอบที่คำประกาศอิสรภาพได้รับการเห็นชอบโดยสภา
วันผ้าไทยแห่งชาติ

วันผ้าไทยแห่งชาติ (อังกฤษ: National Thai Textile Day) ตรงกับวันที่ 12 สิงหาคมของทุกปี ซึ่งตรงกับวันคล้ายวันพระบรมราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อน้อมสำนึกในพระมหากรุณาธิคุณที่ทรงมีพระวิริยะอุตสาหะ ปฏิบัติพระราชกรณียกิจในการส่งเสริมเรื่อง "ผ้าไทย" เป็นที่ประจักษ์มาอย่างยาวนาน จากสิ่งทอท้องถิ่นที่สูญหายไป ให้กลับมาได้รับความนิยมอีกครั้ง สามารถสร้างอาชีพ สร้างรายได้นำไปสู่การพัฒนาคุณภาพชีวิตความเป็นอยู่ของประชาชน ทางกระทรวงวัฒนธรรมที่นำโดยนายอิทธิพล คุณปลื้ม รัฐมนตรีว่าการกระทรวงวัฒนธรรมจึงเสนอให้วันที่ 12 สิงหาคม ของทุกปีเป็น "วันผ้าไทยแห่งชาติ" เนื่องในวโรกาสมหามงคลสมัยเฉลิมพระชนมพรรษา 90 พรรษาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยที่ประชุมคณะรัฐมนตรีเมื่อวันที่ 30 พฤษภาคม พ.ศ. 2565 จึงมีมติเห็นชอบให้วันที่ 12 สิงหาคมของทุกปีเป็นวันผ้าไทยแห่งชาติ ตามที่กระทรวงวัฒนธรรมเสนอ
วันการล้างมือโลก

| วันการล้างมือโลก |
| --- | --- |
นักเรียนประถมฟิลิปปินส์ขณะกำลังล้างมือ
จัดขึ้นโดย:  สหประชาชาติ
ประเภท: รณรงค์
การเฉลิมฉลอง: "มือของเรา อนาคตของเรา"
วันที่: 15 ตุลาคม
ความถี่: ทุกปี
ครั้งแรก: ค.ศ. 2008
ส่วนเกี่ยวข้อง: วันสุขอนามัยประจำเดือน
วันการล้างมือโลก (อังกฤษ: Global Handwashing Day) เป็นการรณรงค์เพื่อกระตุ้นและระดมประชากรกว่าล้านคนทั่วโลกให้ล้างมือด้วยสบู่ การรณรงค์ดังกล่าวเป็นการอุทิศให้กับความตระหนักที่เพิ่มขึ้นของการล้างมือพร้อมสบู่ ซึ่งเป็นการป้องกันเชื้อโรคที่สำคัญได้ทางหนึ่ง วันการล้างมือโลกเป็นกิจกรรมที่จัดขึ้นหลังจากสัปดาห์น้ำโลกประจำปี ค.ศ. 2008 ซึ่งถูกจัดขึ้นในเมืองสต็อกโฮล์ม ระหว่างวันที่ 17-23 สิงหาคม และริเริ่ม Public Private Partnership for Handwashing (PPPHW) วันการล้างมือโลกถูกจัดขึ้นเป็นครั้งแรกเมื่อวันที่ 15 ตุลาคม ค.ศ. 2008 ซึ่งเป็นการเลือกโดยสมัชชาใหญ่แห่งสหประชาชาติ พร้อมกับเลือกให้ปี ค.ศ. 2008 เป็นปีสากลแห่งการรักษาอนามัย
หัวใจหลักของวันการล้างมือโลกมุ่งไปยังกลุ่มเด็กนักเรียน รัฐสมาชิกได้รับประกันว่าจะเพิ่มจำนวนเด็กนักเรียนที่ล้างมือด้วยสบู่ในมากกว่า 70 ประเทศ
เบื้องหลัง

การรณรงค์ดังกล่าวถูกริเริ่มขึ้นเพื่อโอกาสเสียชีวิตจากโรคท้องร่วง โดยการเปลี่ยนแปลงนิสัยง่าย ๆ อย่างเช่น การล้างมือด้วยสบู่ ซึ่งจากการศึกษาวิจัยพบว่า สามารถลดโอกาสติดเชื้อได้เกือบ 50%.
ความสำคัญของการรณรงค์

การล้างมือด้วยสบู่เป็นวิธีการที่มีประสิทธิภาพและไม่แพงในการป้องกันโรคท้องร่วง อันเป็นพฤติกรรมที่เกิดขึ้นโดยอัตโนมัติในบ้าน โรงเรียนและในประชาคมทั่วโลก โรคปอดบวมและโรคท้องร่วงเป็นโรคที่ฆ่าชีวิตเด็กทั่วโลกกว่า 3.5 ล้านคนต่อปี และตามเว็บไซต์อย่างเป็นทางการ การล้างมือด้วยสบู่ก่อนรับประทานอาหารหรือหลังการใช้ห้องน้ำจะสามารถช่วยชีวิตผู้คนได้มากกว่าการฉีดวัคซีนหรือการใช้ยารักษา และลดจำนวนผู้เสียชีวิตจากโรคท้องร่วงได้ 50% และโรคที่เกี่ยวข้องกับทางเดินหายใจ 25%
ดูเพิ่ม

การล้างมือ
การล้างมือด้วยสบู่
แหล่งข้อมูลอื่น

Official site for Global Handwashing Day
World Bank Sanitation Program
วันต่อต้านยาเสพติดโลก

| วันต่อต้านยาเสพติดโลก |
| --- | --- |
เยาวชน 2,000 คน เข้าร่วมกิจกรรม 'วิ่งต่อต้านยาเสพติด' ซึ่งจัดขึ้นเพื่อเฉลิมฉลองวันต่อต้านยาเสพติดโลก ณ กรุงนิวเดลี ประเทศอินเดีย เมื่อวันที่ 26 มิถุนายน ค.ศ. 2004
จัดขึ้นโดย:  สหประชาชาติ
ประเภท: รณรงค์, ตระหนัก
ความสำคัญ: เพื่อต่อต้านการใช้ยาในทางผิด และค้ายาที่ไม่ถูกต้องตามกฎหมาย โดยหมายความถึงยาเสพติด
วันที่: 26 มิถุนายน
ความถี่: ทุกปี
ครั้งแรก: ค.ศ. 1988
วันต่อต้านยาเสพติดโลก (อังกฤษ: International Day against Drug Abuse and Illicit Trafficking) ตรงกับวันที่ 26 มิถุนายนของทุกปี ตามประกาศตามมติของสมัชชาใหญ่แห่งสหประชาชาติ (UNGA) 
เป็นวันสำคัญสากล เพื่อต่อต้านการใช้ยาในที่ทางผิด และค้ายาที่ไม่ถูกต้องตามกฎหมาย โดยหมายความถึงยาเสพติด ยึดถือเป็นวันสำคัญประจำปีมาตั้งแต่การประกาศเมื่อ 26 มิถุนายน พ.ศ. 2531 (ค.ศ. 1988) 
เหตุที่กำหนดวันที่นี้เพื่อเป็นที่ระลึกแก่การถอนสัมปทานการค้าฝิ่นโดยนายอำเภอ หลิน เจ๋อสวี (จีน: 林則徐) ตำบลหู่เหมิน มณฑลกวางตุ้ง ก่อนสงครามฝิ่น (จีน: 虎门销烟) ครั้งแรก
สมัชชาใหญ่แห่งสหประชาชาติ มีมติที่ 41/111  เริ่มสอดส่องสังเกตสถานการณ์ยาเสพติดทั่วโลกเมื่อ 7 ธันวาคม พ.ศ. 2530 (ค.ศ. 1987)
รายงานของสหประชาชาติว่าด้วยการใช้ยาเสพติดทั่วโลก 
ประเมินมูลค่าการค้ายาในทางที่ผิดถึง 322 พันล้านดอลลาร์สหรัฐ ต่อปี
อ้างอิงและแหล่งข้อมูลอื่น

วันต่อต้านยาเสพติดโลก เก็บถาวร 2005-02-15 ที่ เวย์แบ็กแมชชีน
โฮมเพจของสหประชาชาติว่าด้วย International Day against Drug Abuse and Illicit Trafficking
วันที่มีผล

วันที่มีผล (อังกฤษ: effective date) หรือ ณ วันที่ (อังกฤษ: as of date) คือวันที่ถือให้บางสิ่งมีผลใช้บังคับ ซึ่งอาจเป็นวันที่ในอดีต ปัจจุบัน หรืออนาคต แตกต่างจากวันที่เหตุการณ์เกิดขึ้นหรือถูกบันทึกไว้
ดูเพิ่ม

การมีผลใช้บังคับ
วันเกิด
กฎหมายยกเว้น
วันมอร์ไนต์

วันมอร์ไนต์ (อังกฤษ: One More Night) อาจหมายถึง
วันมอร์ไนต์ (อัลบั้ม), อัลบั้ม ค.ศ. 1995 ของวงดนตรี ลัฟ (Luv')
"วันมอร์ไนต์" (เพลงคัสคาดา), 2004
"วันมอร์ไนต์" (เพลงเอสเธอร์ ฮาร์ต), 2003
"วันมอร์ไนต์" (เพลงมารูนไฟฟ์), 2012
"วันมอร์ไนต์" (เพลงฟิล คอลลินส์), 1984
"วันมอร์ไนต์" (เพลงแซนดี ชอว์), 1977
"วันมอร์ไนต์" (เพลงแซนดรา), 1990
วันพุธรับเถ้า

| วันพุธรับเถ้า |
| --- | --- |
เครื่องหมายกางเขนที่ใช้เถ้าบนหน้าผากของผู้บูชา
จัดขึ้นโดย: ชาวคริสต์ตะวันตกจำนวนมาก
การถือปฏิบัติ: พิธีมหาสนิทศักดิ์สิทธิ์, Holy Qurbana, Service of worship, Divine Service การอดอาหารและการงดเว้น การโรยเถ้าบนศีรษะ
วันที่: 46 วัน ก่อนวันอาทิตย์ปัสกา
วันที่ในปี 2023: 22 กุมภาพันธ์
วันที่ในปี 2024: 14 กุมภาพันธ์
วันที่ในปี 2025: 5 มีนาคม
วันที่ในปี 2026: 18 กุมภาพันธ์
ความถี่: ทุกปี
ส่วนเกี่ยวข้อง: Shrove Tuesday/มาร์ดิกรา Shrovetide/Carnival เทศกาลมหาพรต อีสเตอร์ Eastertide
วันพุธรับเถ้า (อังกฤษ: Ash Wednesday) เป็นวันสำคัญวันหนึ่งของศาสนาคริสต์ โดยเป็นวันเริ่มต้นของเทศกาลมหาพรต ซึ่งจะมีระยะเวลา 46 วันก่อนวันปัสกา แต่ละปีวันที่จะเปลี่ยนไปเพราะยึดตามวันปัสกาเป็นหลัก
ชื่อวันมาจากการที่บาทหลวงจะใช้นิ้วหัวแม่มือแตะเถ้าและทำเครื่องหมายกางเขนบนหน้าผากของชาวคริสต์ หรืออาจจะโรยเถ้าบนศีรษะ ซึ่งสื่อความหมายถึงความสุภาพถ่อมตนต่อพระเจ้า สำนึกถึงความต้อยต่ำของตนเอง เนื่องจากในสมัยพระคัมภีร์เถ้าเป็นสัญลักษณ์ของการไว้อาลัย
ชาวคริสต์เกือบทุกนิกายจะมีพิธีนี้ ทั้งคาทอลิก โปรเตสแตนต์ และแองกลิคัน
วันมหาสมุทรโลก

| วันมหาสมุทรโลก |
| --- | --- |
A sunset in the White Sea
จัดขึ้นโดย: All UN member states
วันที่: 8 มิถุนายน
ความถี่: annual
วันมหาสมุทรโลก (อังกฤษ: World Oceans Day) ตรงกับวันที่ 8 มิถุนายน ของทุกปี เพื่อเฉลิมฉลองและเพื่อกระตุ้นจิตสำนึกให้คนทั้งโลกหันมาใส่ใจ ร่วมกันอนุรักษ์ท้องทะเล กำหนดขึ้นมาอย่างเป็นทางการโดยสหประชาชาติ เริ่มขึ้นในปี พ.ศ. 2552 แนวความคิดนี้เกิดขึ้นมาตั้งแต่ปี พ.ศ. 2535 จากแนวความคิดของประเทศแคนาดา ในการประชุมความร่วมมือของกลุ่มประชาคมโลก (The Earth Summit) ที่เมืองริโอเดอจาเนโร ประเทศบราซิล โดยหลังจากนั้นมีการเฉลิมฉลองอย่างไม่เป็นทางการมาทุกปี จนกระทั่งกำหนดเป็น วันมหาสมุทรโลก
วันผู้ลี้ภัยโลก

| วันผู้ลี้ภัยโลก |
| --- | --- |
จัดขึ้นโดย:  สหประชาชาติ
ประเภท: รณรงค์, ตระหนัก
ความสำคัญ: เพื่อตระหนักถึงผู้ลี้ภัยและต่อต้านการเลือกปฏิบัติ
วันที่: 20 มิถุนายน
ความถี่: ทุกปี
ครั้งแรก: ค.ศ. 2001
วันผู้ลี้ภัยโลก (อังกฤษ: world refugee day) ตรงกับวันที่ 20 มิถุนายนของทุกปี  สหประชาชาติได้ประกาศให้เป็น “วันผู้ลี้ภัยโลก” โดยวันนี้เริ่มก่อตั้งขึ้นครั้งแรกเมื่อปี ค.ศ. 2001
ก่อนหน้าที่จะเริ่มมีวันผู้ลี้ภัยโลกนี้ แต่ละประเทศจะมีวันผู้ลี้ภัยโลกเป็นของตนเอง เช่น  Africa Refugee Day
ดูเพิ่ม

ผู้ลี้ภัย
วันมอร์ไนต์ (เพลงมารูนไฟฟ์)

| "วันมอร์ไนต์" |
| --- | --- |

เพลงโดยมารูนไฟฟ์
จากอัลบั้มโอเวอร์เอกซ์โพสต์
วางจำหน่าย: 19 มิถุนายน ค.ศ. 2012 (2012-06-19)
บันทึกเสียง: 2011
แนวเพลง: ป็อป
ความยาว: 3:39
ค่ายเพลง: A&M/Octone
ผู้ประพันธ์เพลง:  แอดัม เลอวีน  เชลล์แบ็ก  แมกซ์ มาร์ติน  ซาแวน โคเทชา 
โปรดิวเซอร์:  เชลล์แบ็ก  แมกซ์ มาร์ติน 

มิวสิกวิดีโอ
"One More Night" ที่ยูทูบ
 
"วันมอร์ไนต์" (อังกฤษ: One More Night) เป็นเพลงของวงดนตรีแนวป็อปร็อกอเมริกัน มารูนไฟฟ์ เพลงออกจำหน่ายวันที่ 19 มิถุนายน ค.ศ. 2012 เป็นซิงเกิลที่สองจากสตูดิโออัลบั้มชุดที่สี่ โอเวอร์เอกซ์โพสต์ (ค.ศ. 2012) เพลงเขียนโดยแอดัม เลอวีน เชลล์แบ็ก แมกซ์ มาร์ติน และซาแวน โคเทชา ขณะที่งานโปรดิวเซอร์เป็นหน้าที่ของเชลล์แบ็ก และมาร์ตินด้วย เพลงเป็นแนวป็อปที่มีอิทธิพลของเร้กเก้อย่างชัดเจน ด้านเนื้อเพลง พูดถึงการเข้ากันไม่ได้กับคนคนหนึ่ง และหวังเพียงให้เขาได้อยู่กับเธอ "อีกคืนเดียว" (one more night) เนื้อเพลงเปิดจากแนวคิดเกี่ยวกับการยอมรับหรือปฏิเสธความรู้สึก (push and pull) ว่าหัวใจ จิตใจ และร่างกายต้องการอะไร ซึ่งล้วนแต่เป็นสิ่งที่ต่อต้านกัน
เพลงเป็นที่ชื่นชอบของนักวิจารณ์ ส่วนใหญ่ชื่นชมกลิ่นอายของเรกเก้ในเพลง เสียงของเลอวีน และตั้งให้เป็น "เพลงที่ติดหูในหน้าร้อน" (summer catchy song) อย่างไรก็ตาม นักวิจารณ์บางกลุ่มก็สัมผัสได้ว่าขาดอัตลักษณ์และตำหนิทำนองเพลง เพลงเปิดตัวที่อันดับที่ 42 บนชาร์ตบิลบอร์ดฮอต 100 และอันดับที่ 27 บนชาร์ตแคนาเดียนฮอต 100 เพลงขึ้นถึงอันดับ 1 บนชาร์ตฮอต 100 และอันดับที่ 2 บนชาร์ตแคนาเดียนฮอต 100 เพลงนี้ถือว่าเป็นเพลงที่ประสบความสำเร็จที่สุดของวงจนถึงปัจจุบัน โดยติดอันดับหนึ่งติดต่อกันถึง 9 สัปดาห์ เพลงยังประสบความสำเร็จบนชาร์ตซิงเกิลของออสเตรเลีย ขึ้นถึงอันดับที่ 2 และขึ้นอันดับ 1 บนชาร์ตซิงเกิลของนิวซีแลนด์ และชาร์ตกาออนมิวสิกของเกาหลีใต้ เพลงขายได้ 6.9 ล้านหน่วย เป็นเพลงที่ขายดีเป็นอันดับที่ 8 ในปี ค.ศ. 2012
มิวสิกวิดีโอกำกับโดยปีเตอร์ เบิร์ก ออกวันที่ 25 มิถุนายน ค.ศ. 2012 ในวิดีโอ เลอวีนเป็นนักมวยที่ทำงานหาเงินเพื่อประคับประคองคนรักและลูกที่ยังเล็ก ขณะที่เขาใช้เวลาฝึกฝนทั้งคืนเพื่อขึ้นชกยกสำคัญ เขาต้องดิ้นรนเพื่อให้อยู่ใกล้ชิดกับคนรักขณะเลี้ยงลูกด้วยกัน แม้ว่าเขาจะดูมุ่งมั่น แต่คนรักก็ประสบปัญหาเกี่ยวกับอาชีพที่เขาทำและสถานะทางการเงินที่ไม่มั่นคงพอที่จะเลี้ยงลูกสาว จนต้องทิ้งเขาไปในตอนสุดท้าย วงแสดงเพลงนี้ครั้งแรกในรายการคอนเสิร์ต ทูเดย์โชว์ ในวันที่ 29 มิถุนายน ค.ศ. 2012 และยังแสดงในรายการ เลตโชว์วิตเดวิด เลตเตอร์แมน และในทัวร์คอนเสิร์ต โอเวอร์เอกซ์โพสต์ทัวร์ (ค.ศ. 2012-2014)
วันด้า แม็กซิมอฟฟ์ (จักรวาลภาพยนตร์มาร์เวล)

| Wanda Maximoff |
| --- | --- |
ตัวละครใน Marvel Cinematic Universe
ปรากฏครั้งแรก: Captain America: The Winter Soldier (2014)
เค้าโครงจาก: Scarlet Witch โดย Stan Lee Jack Kirby
ดัดแปลงโดย: Joss Whedon
แสดงโดย: Elizabeth Olsen
ข้อมูลตัวละครในเรื่อง
สังกัด:   Avengers  Hydra (formerly)  Ultron (formerly) 
ครอบครัว: Pietro Maximoff (brother)
คู่สมรส: Vision
สัญชาติ: Sokovian-American
วันด้า แม็กซิมอฟฟ์ (อังกฤษ: Wanda Maximoff) เป็นตัวละครที่แสดงโดย อลิซาเบธ โอลเซน ในแฟรนไชส์สื่อ Marvel Cinematic Universe (MCU) ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกัน (รู้จักกันทั่วไปในชื่อ สการ์เล็ตวิทช์ (Scarlet Witch) ในปี พ.ศ. 2562 แม็กซิมอฟฟ์ได้ปรากฏตัวในภาพยนตร์เรื่อง  อเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) ซึ่งทั้งหมดนี้เกิดขึ้นในจักรวาลภาพยนตร์มาร์เวล อลิซาเบธ โอลเซน จะรับบทนำในซีรีส์เรื่องใหม่ของดิสนีย์+ วันด้าวิสชั่น (2021) และภาพยนตร์เรื่อง จอมเวทย์มหากาฬ ในมัลติเวิร์สมหาภัย (2022)
ประวัติ

วันด้าเกิดในประเทศโซโคเวียร่วมกับเปโตรพี่ชายฝาแฝดของเธอ พวกเขากลายเป็นเด็กกำพร้า หลายปีต่อมาโซโคเวียกลายเป็นเขตสงคราม เธอและพี่ชายของเธอเข้าร่วมในการจลาจลที่แตกต่างกันเพื่อพยายามขับไล่กองกำลังต่างชาติออกจากประเทศของตน อย่างไรก็ตามการจลาจลทั้งหมดนี้ได้รับการวางแผนโดยไฮดร้า ซึ่งเข้าพักอาศัยในโซโคเวียและใช้การจลาจลเป็นที่กำบังสำหรับการทดลองที่ผิดกฎหมาย
อยู่มาวันหนึ่งลิสต์นักวิทยาศาสตร์ของไฮดร้า ได้เข้ามาหาพวกเขาเพื่อเสนอโอกาสให้มีพลังเพียงพอที่จะขับไล่สงครามออกจากโซโคเวีย วันด้าไม่เชื่อแต่สุดท้ายก็เชื่อโดยปิเอโตร จากการทดลองเหล่านี้ทำให้เธอได้รับพลังทางจิตมากมาย เช่น พลังจิต การสะกดจิตและการฉายภาพพลังงาน ในขณะที่เปโตรทำความเร็วได้เหนือมนุษย์
วันรักประเทศชาติ

ในสหรัฐอเมริกา วันรักชาติ (อังกฤษ: Patriot Day) ตรงกับวันที่ 11 กันยายนของทุกปี กำหนดขึ้นเพื่อรำลึกถึงผู้เสียชีวิต 2,977 คนในเหตุวินาศกรรม 11 กันยายน พ.ศ. 2544 แต่เดิมวันนี้เรียกว่า วันสวดมนต์และรำลึกถึงเหยื่อเหตุวินาศกรรมก่อการร้าย 11 กันยายน พ.ศ. 2544
มติร่วมที่ 71 ของสภาผู้แทนราษฎรแห่งสหรัฐอเมริกาได้รับความเห็นชอบด้วยคะแนนเสียง 407-0 (ไม่ลงคะแนน 25 เสียง) เมื่อวันที่ 25 ตุลาคม พ.ศ. 2544 ซึ่งมีใจความร้องขอให้ประธานาธิบดีกำหนดให้วันที่ 11 กันยายนของทุกปีเป็น "วันรักชาติ" ประธานาธิบดี จอร์จ ดับเบิลยู. บุช ลงนามผ่านมติเป็นกฎหมายเมื่อวันที่ 18 ธันวาคม พ.ศ. 2544 (เป็นกฎหมายมหาชน 107-89) วันที่ 4 กันยายน พ.ศ. 2545 ประธานาธิบดีบุชใช้อำนาจตามมติและกำหนดให้วันที่ 11 กันยายน พ.ศ. 2545 เป็นวันรักชาติ
ในวันนี้ ประธานาธิบดีกำหนดว่า ธงชาติอเมริกาจะถูกลดลงครึ่งเสาที่บ้านแต่ละหลังในสหรัฐ ที่ทำเนียบขาว ตลอดจนอาคารและสถานที่ทำการของรัฐบาลสหรัฐอเมริกาทุกแห่ง และในต่างประเทศ ประธานาธิบดียังขอให้ชาวอเมริกันยืนไว้อาลัยเริ่มตั้งแต่เวลา 8.46 น. (เขตเวลาตะวันออก) อันเป็นเวลาซึ่งเครื่องบินลำแรกชนตึกเหนือของอาคารแฝดเวิลด์เทรดเซ็นเตอร์ เมื่อวันที่ 11 กันยายน พ.ศ. 2544
วันรัฐธรรมนูญนอร์เวย์

| วันรัฐธรรมนูญ |
| --- | --- |
ขบวนพาเหรดในวันรัฐธรรมนูญนอร์เวย์
ชื่ออื่น: วันสิบเจ็ดพฤษภา
จัดขึ้นโดย:  นอร์เวย์
ประเภท: วันหยุดสำคัญ
ความสำคัญ: เฉลิมฉลองการประกาศใช้รัฐธรรมนูญแห่งราชอาณาจักรนอร์เวย์ เมื่อ ค.ศ. 1814
การเฉลิมฉลอง: ขบวนพาเหรด, การโบกธงชาติ, การกล่าวสุนทรพจน์, การรำลึก
วันที่: 17 พฤษภาคม
ความถี่: ทุกปี
ครั้งแรก: ค.ศ. 1945
ส่วนเกี่ยวข้อง: วันยุบสหภาพ
วันรัฐธรรมนูญนอร์เวย์ (อังกฤษ: Norwegian Constitution Day) เป็นวันชาติของนอร์เวย์ที่ถือเป็นวันหยุดประจำปี ตรงกับวันที่ 17 พฤษภาคม เป็นวันเฉลิมฉลองที่ระลึกถึงเหตุการณ์วันที่ 17 พฤษภาคม ค.ศ. 1814 ที่ชาวชาวนอร์เวย์มีรัฐธรรมนูญเป็นของตนเอง
ในวันนี้ผู้คนจะแต่งตัวอย่างสวยงามจะสวมใสjกางเก่งออกไปจับปลา ถือว่าเป็นการฉลองครั้งยิ่งใหญ่ของประเทศ “บูนัด” หรือเสื้อผ้าประจำชาติอื่น ๆ จะมีขบวนพาเหรดของเด็ก ๆ จากโรงเรียนจัดขึ้นในช่วงเช้า จะร่วมเดินขบวนและโบกธงชาตินอร์เวย์พร้อมกับร้องเพลง นอกจากนี้วันที่ 17 พฤษภาคมยังถือเป็นวันเด็กอีกด้วย
วันรำลึกแรงงานสากล

| วันรำลึกแรงงานสากล |
| --- | --- |
ชื่ออื่น: International Commemoration Day (ICD) for Dead and Injured
ประเภท: Non-religious, cultural
การถือปฏิบัติ: Labour
วันที่: 28 เมษายน
วันรำลึกแรงงานสากล (อังกฤษ: Workers' Memorial Day, International Workers' Memorial Day หรือ International Commemoration Day (ICD) for Dead and Injured หรือ Day of Mourning) จัดขึ้นทั่วโลกในวันที่ 28 เมษายนของทุกปี เป็นวันรำลึกถึงแรงงานทั่วโลกซึ่งถูกฆ่า การถูกเลิกจ้าง การได้รับบาดเจ็บ หรือถูกกระทำในทางที่ไม่ดี
วันรำลึกแรงงานสากล เป็นโอกาสที่จะเน้นเกี่ยวกับธรรมชาติที่ป้องกันได้ของเหตุการณ์ที่มักเกิดขึ้นมากที่สุดในที่ทำงานต่าง ๆ และความเจ็บไข้ได้ป่วยของแรงงาน เพื่อเป็นการรณรงค์และส่งเสริมองค์กรสหภาพแรงงานให้มีการปรับปรุงเกี่ยวกับความปลอดภัยในที่ทำงาน โดยคำขวัญของวันนี้คือ Remember the dead – Fight for the living. (รำลึกถึงแรงงานที่เสียชีวิตไปแล้ว – สู้เพื่อให้มีชีวิตอยู่ต่อได้)
วันพระราชทานธงชาติไทย

| วันพระราชทานธงชาติไทย |
| --- | --- |
ธงชาติไทย
ชื่ออื่น: วันธงชาติไทย
จัดขึ้นโดย: รัฐบาลไทย
ประเภท: ประวัติศาสตร์
ความสำคัญ: วันที่พระบาทสมเด็จพระมงกุฎเกล้าเจ้าอยู่หัวทรงประกาศใช้ธงไตรรงค์ให้เป็นธงชาติไทยรูปแบบปัจจุบัน
วันที่: 28 กันยายน
ครั้งหน้า: 28 กันยายน พ.ศ. 2568 (2025-09-28)
ความถี่: ทุกปี
ครั้งแรก: 28 กันยายน พ.ศ. 2560; 7 ปีก่อน (2560-09-28)
ส่วนเกี่ยวข้อง: วันธงชาติ, ธงชาติไทย
วันพระราชทานธงชาติไทย (อังกฤษ: Thai National Flag Day) เป็นชื่อเรียกวันธงชาติของประเทศไทย เป็นวันที่ระลึกถึงโอกาสที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ประกาศพระราชบัญญัติแก้ไขพระราชบัญญัติธง พระพุทธศักราช ๒๔๖๐ โดยมีสาระสำคัญคือ การประกาศให้ธงไตรรงค์เป็นธงชาติไทยสืบต่อมาจนถึงปัจจุบัน ซึ่งได้มีการประกาศไว้ ณ วันที่ 28 กันยายน พ.ศ. 2460 สำนักนายกรัฐมนตรีและสำนักงานปลัดสำนักนายกรัฐมนตรี จึงเสนอให้วันที่ 28 กันยายน ของทุกปีเป็นวันพระราชทานธงชาติไทย
ในวันที่ 20 กันยายน พ.ศ. 2559 ที่ประชุมคณะรัฐมนตรีไทย คณะที่ 61 ซึ่งมี พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานการประชุมแทนนายกรัฐมนตรี มีมติเห็นชอบให้วันที่ 28 กันยายน ของทุกปีเป็น วันพระราชทานธงชาติไทย โดยให้เริ่มในวันที่ 28 กันยายน พ.ศ. 2560 เป็นปีแรก เนื่องในโอกาสครบรอบ 100 ปี ธงชาติไทย แต่ไม่ถือเป็นวันหยุดราชการ รวมทั้งกำหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และน้อมรำลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว
ประเทศไทยถือเป็นประเทศที่ 54 ของโลกที่มีวันธงชาติ โดยการกำหนดวันธงชาติของต่างประเทศ ล้วนอิงกับภูมิหลังทางประวัติศาสตร์ และการสร้างชาติของแต่ละประเทศ